Na základe uznesenia vlády SR
                                                                                 č.       z                       2002                                                                                        

Vláda Slovenskej republiky

Podľa § 28 ods. 6 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

m e n í

schvaľovací protokol privatizačného projektu štátneho podniku Železničný inženiering Bratislava vydaný Federálnym ministerstvom financií dňa 23. marca 1992 v časti  spôsobu naloženia s akciami takto:

97 %             25 682 ks akcií     podiel určený pre kupónovú privatizáciu
  3 %                  794 ks akcií      naloženie spôsobom podľa § 28 ods. 8 zákona

Ostatné časti schvaľovacieho protokolu privatizačného projektu štátneho podniku Železničný inženiering Bratislava zo dňa 23. marca 1992  zostávajú nezmenené.

Odôvodnenie:

Na základe schvaľovacieho protokolu privatizačného projektu štátneho  podniku Železničný inženiering Bratislava  (ďalej len “schvaľovací protokol”) bola založená spoločnosť ŽELING a.s. so sídlom Panenská 7, 812 88 Bratislava, IČO: 31 322 077.  
Podľa schvaľovacieho protokolu Fond národného majetku SR  dňa 17.9.1993 previedol 797 ks akcií, t.j. 3 % podiel majetkovej účasti spoločnosti ŽELING a.s. Bratislava na REŠTITUČNÝ INVESTIČNÝ FOND a.s. Bratislava (ďalej len “RIF”). Nakoľko išlo o akciovú spoločnosť založenú Federálnym fondom národného majetku RIF s týmito akciami nemohol nakladať až do majetkového vysporiadania medzi Slovenskou republikou a Českou republikou. Z uvedeného dôvodu boli tieto akcie dňa 12.12.1993 vrátené do portfólia Fondu nárádoného majetku SR.

V marci 1997 zástupcovia Fondu národného majetku SR a Fondu národného majetku ČR podpísali “Protokol o vypořádaní majetku bývalého Federálního Fondu národního majetku”. Podľa čl. 5 ods. 4 tohto protokolu sa predaj akcií akciových spoločnosti založených Federálnym fondom národného majetku bude realizovať len s predchádzajúcim písomným súhlasom druhého fondu. 

Súhlas VV FNM ČR s predajom akcií akciových společnosti so sídlom na územi SR založených Federálním fondem národního majetku bol udelený dňa 3.3.199, č.j. 45/840/99.

 Fond národného majetku Slovenskej republiky má zámer svoju 3 %-nú  majetkovú účasť na podnikaní v spoločnosti ŽELING a.s. so sídlom v Bratislave predať na burze cenných papierov. 

Poučenie:

Táto zmena nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

                                                                                       Mikuláš   D z u r i n d a
                                                                                              predseda vlády

Na vedomie:
                     Ministerstvo dopravy, pôšt a telekomunikácií Slovenskej republiky
                     Fond národného majetku Slovenskej republiky

Uvodné slovo

“Návrh na zrušenie a zmenu rozhodnutí o privatizácii podniku ISTROCHEM, štátny podnik Bratislava” predkladá naše ministerstvo na základe žiadosti FNM SR.

Dňa 26.9.1994 bola na základe rozhodnutia ministerstva č. 178 založená akciová spoločnosť z časti majetku štátneho majetku ISTROCHEM Bratislava a časť majetku bola určená na bezodplatný prevod na obec Bratislava, mestská časť Bratislava, Nové Mesto. Rozhodnutím o založení akciovej spoločnosti bolo rozdelenie akcií: 3 % RIF. 86 % ponuka do kupónovej privatizácie a 11 % na predaj.

Pôvodné rozhodnutie ministerstva však bolo zmenené dňa 21.10.1994 z dôvodu zníženia hodnoty majetku vkladaného do akciovej spoločnosti, zníženía základného imania v dôsledku opravy nesprávne uvedenej účtovnej hodnoty pozemkov.

K ďalšej zmene rozhodnutia ministerstva  a vydaniu nového dňa 11.5.1995 došlo v dôsledku zrušenia súhlasu mestského zastupiteľstva Bratislava Nové mesto o bezodplatnom prevode. Na základe uvedeného sa pôvodné rozhodnutia menilo na vklad celého majetku (nie časti) štátneho podniku ISTROCHEM Bratislava do akciovej spoločnosti s úpravou rozdelenia akcií 63 % ponika do kupónovej privatizácie a 34 % predaj akcií.

Prezídium FNM SR vydalo dňa 7.11.1996 rozhodnutie o priamom predaji 67 % podielu akcií kupujúcemu Chemické závody Bratislava, a.s. Z dôvodu nesplnenia zmluvných podmienok FNM od zmluvy odstúpil 2.7.1999.

V dôsledku odstúpenia od zmluvy (67 % ) a nezrealizovanej ponuky do kupónovej privatizácie (24,63%)  FNM v súčasnosti má na účte vedenom v SCP 3 921 102 ks akcií,  v menovitej hodnote 1 00,- Sk, čo predstavuje 91,63 % -nú majetkovú účasť na podnikaní spoločnosti Istrochem a.s. Bratislava.

Prezídium FNM SR uznesením zo dňa 28.5.2001 na návrh Výkonného výboru schválilo návrh na zmenu rozhodnutia ministerstva a zrušenie rozhodnutia Prezídia, ako aj  priamy predaj 91,63 % podielu na základe výsledkov výberového konania.

Materiál bol dňa 8. októbra 2001 na rokovaní PEM odporučený predložiť na rokovanie vlády.